ຫວຽດນາມ ແລະ ສ.ເຊັກໂກ ຮ່ວມມືປ້ອງກັນຕ້ານອາດຊະຍາກຳຢາເສບຕິດ
ຫວຽດນາມແລະສ.ເຊັກໂກຮ່ວມມື
ປ້ອງກັນຕ້ານອາດຊະຍາກຳຢາເສບຕິດ. (ພາບ: Vietnam+)
ຄະນະປະຕິບັດງານກົມໃຫຍ່ຕຳຫຼວດສັງກັດກະຊວງຕຳຫຼວດຫວຽດນາມ ໂດຍພັນເອກ ຫງວຽນດິກນາມ, ຮອງຫົວໜ້າກົມຕຳຫຼວດສືບສວນອາດຊະຍາກຳຢາເສບຕິດ, ກົມໃຫຍ່ຕຳຫຼວດ ນຳໜ້າ, ໄດ້ມີການຢ້ຽມຢາມ ແລະ ເຮັດວຽກຢູ່ສ.ເຊັກໂກ ໃນລະຫວ່າງວັນທີ 12/09 – 12/10. ຕອນບ່າຍວັນທີ 11/10, ຢູ່ນະຄອນຫຼວງ Praha, ໄດ້ຈັດການພົບປະກັບບັນດານັກຂ່າວ, ຂ່າວສານຫວຽດນາມ ແລະ ບັນດາອົງການຈັດຕັ້ງຂອງປະຊາຄົມຊາວຫວຽດນາມ ອາໄສຢູ່ເຊັກໂກ ເພື່ອລາຍງານໝາກຜົນການຢ້ຽມຢາມ. ພັນເອກ ຫງວຽນດິກນາມ ໃຫ້ຮູ້ວ່າ, ໃນໄລຍະຢູ່ຢ້ຽມຢາມ, ຄະນະປະຕິບັດງານໄດ້ໄປຢ້ຽມຢາມ ແລະ ເຮັດວຽກກັບຄະນະການນຳຕຳຫຼວດ ແລະ ອົງການສືບສວນຢູ່ 10 ແຂວງ, ນະຄອນຂອງເຊັກໂກ. ຜ່ານການແລກປ່ຽນຂໍ້ມູນຂ່າວ, 2 ຝ່າຍໄດ້ເຫັນດີຮ່ວມມືໃນຫຼາຍບັນຫາ, ພົ້ນເດັ່ນແມ່ນວຽກງານປ້ອງກັນ, ຕ້ານອາດຊະຍາກຳຢາເສບຕິດ. ພັນເອກ ຫງວຽນດິກນາມ ເນັ້ນໜັກວ່າ, ໃນໄລຍະຈະມາເຖິງ, ຫວຽດນາມ ຈະຍູ້ແຮງການຮ່ວມມືກັບສ.ເຊັກໂກ ໃນວຽກງານປ້ອງກັນ, ຕ້ານອາດຊະຍາກຳເວົ້າລວມ ແລະ ອາດຊະຍາກຳຢາເສບຕິດເວົ້າສະເພາະ, ໃນນັ້ນມີການແລກປ່ຽນຂໍ້ມູນຂ່າວເປັນປະຈຳ, ແລກປ່ຽນບັນດາຄະນະປະຕິບັດງານໃນແຕ່ລະປີ, ກໍຄືການຮ່ວມມືບຳລຸງສ້າງວິຊາຊີບ ແລະ ດ້ານພາສາ.
(ແຫຼ່ງຄັດຈາກ VOV)